**Tāpēc jau, ka nevar zināt kāpēc**

Upē naktī pīles kliedz.

Un tu arī neiemiedz!

Tāpēc jau, ka nevar zināt, kāpēc.

Varbūt, ka ir ņemts par daudz,

Varbūt, ka par maz ir ļauts,

Un varbūt par maz ir arī sāpēts.

Izeju no mājām kluss.

Zvaigznes spīd un dubļi dus,

Un var skaidri redzēt laimes naudu.

Tas nekas, ak, tas tik tā,

Tas tik tādā klusumā,

Tik no malas izliekas, ka raudu.

Upē naktī pīles kliedz.

Un tu arī neiemiedz!

Visur kaut kāds troksnis kluss un slāpēts.

Tas nekas, ak, tas tik tā,

Tas tik tādā klusumā,

Tāpēc jau, ka nevar zināt, kāpēc.